ชงครม.โยกสหกรณ์ให้คลังคุมเดือนส.ค.นี้
คลังชงออกกฎหมาย ตั้ง คปส.โยกสหกรณ์ออมทรัพย์มาคุมเอง เตรียมเสนอ ครม. ส.ค.นี้&nbsp;&nbsp;
4 ส.ค. 2559

คลังชงออกกฎหมาย ตั้ง คปส.โยกสหกรณ์ออมทรัพย์มาคุมเอง เตรียมเสนอ ครม. ส.ค.นี้   
พล.ท.วีระ วงศ์สรรค์ ประธานกรรมการชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ภายในเดือน ส.ค. 2559 จะสามารถเสนอร่าง พ.ร.บ.สหกรณ์ออมทรัพย์และสหกรณ์เครดิตยูเนี่ยน ให้ที่ประชุมคณะรัฐมนตรี (ครม.) พิจารณาได้ โดยร่างกฎหมายดังกล่าวจะมีการโอนย้ายภารกิจการกำกับดูแลสหกรณ์ออมทรัพย์มาสังกัดกระทรวงการคลัง
นอกจากนี้ จะมีโครงสร้างองค์กรใหม่ อาจใช้ชื่อว่า สำนักงานคณะกรรมการกำกับและส่งเสริมการประกอบกิจการสหกรณ์ออมทรัพย์ (คปส.) ทำหน้าที่กำกับส่งเสริมและพัฒนาการประกอบกิจการสหกรณ์ออมทรัพย์ และจะมีการทำงานร่วมกับ ชสอ. ในการกำหนดหลักเกณฑ์วิธีการและแนวทางในการกำกับส่งเสริมและพัฒนาสหกรณ์ออมทรัพย์ให้มีเสถียรภาพ รวมทั้งจะมีการจัดให้มีระบบคุ้มครองเงินฝากของสหกรณ์สมาชิกด้วย 
ทั้งนี้ ก่อนหน้านี้ได้มีการหารือกับผู้บริหารสำนักงานเศรษฐกิจการคลัง (สศค.) เกี่ยวกับร่างกฎหมายดังกล่าว โดยคาดว่าร่างกฎหมายจะแล้วเสร็จวันที่ 8 ส.ค.นี้ จากนั้น สศค.จะจัดสัมมนารับฟังความคิดเห็นจากภาคส่วนต่างๆ ที่เกี่ยวข้องในวันที่ 15 ส.ค.นี้